ṣáṭpañcā́śataṃ purástā́d viṣuváto 'gniṣṭomā́n upayánti ṣáṭpañcā́śatam upáriṣṭā́t saptadaśáṁ śatáṃ purástā́d viṣuváta ukthyā̀ny áhā́ny upayánti saptadaśám upáriṣṭā́t ṣáṭ purástā́d viṣuvátaḥ ṣoḍaśína upayánti ṣáḍ upáriṣṭā́t triṁśátaṃ purástā́d viṣuvátaḥ ṣaḍ ahā́n upayánti triṁśátam upáriṣṭā́d eṣā́ hā́sya samátā́ saména ha vā́ asyā́vṛddhenā́nyūnenā́natiriktenā́yanenetáṃ bhavati yá evám etád véda